Република Австрия

Закон от 1 Август 1895г за упражняване на съдопроизводство и компетентност на съдилищата по граждански дела. С последно изменение от Граждански законник I №. 120/2005 в процедура за обнародване на изменението.

Първа част

Общи правила за съдопроизводството

Първи раздел

Съдилища и съдебни органи

Обикновени съдилища

§ 1.

Съдопроизводството по граждански дела се извършва чрез районни съдилища, специални районни съдилища за търговски дела, окръжни съдилища, търговски съдилища, върховни окръжни съдилища и върховен съд, доколкото не е предвидено нещо друго в специални закони за компетентност на други учреждения или органи.  

Инстанционност на съдилищата

§. 2.

(1) Като първа инстанция съдопроизводството се осъществява от районните съдилища, окръжните съдилища и търговските съдилища. 
(2) Специални районни съдилища за търговски дела, могат да се създават във всички населени места, където съществува самостоятелен търговски съд. Чрез наредба могат да се учредяват районни съдилища за търговски дела и в други населени места. 

§. 3.

  (1) Обжалването на решения и определения на районните съдилища се извършва на втора инстанция пред окръжните съдилища. Самостоятелният търговски съд е компетентен да разглежда дела срещу решения и определения на специален районен съд за търговски дела, както и за разглеждане на спорове за компетентността на съответния съд, както и изрично посочени решения на районен съд /чл. 446 от гражданския процесуален кодекс/. 

  (2) На трета инстанция, компетентен да разглежда жалби срещу решения и определения на окръжните съдилища и да се произнесе по тях е върховният съд.

§. 4.

Срещу решенията и определенията на окръжните съдилища, когато са били първа инстанция, както и на търговските съдилища, съдебното производство продължава на втора инстанция пред върховни окръжни съдилища, а на трета инстанция пред върховен съд.

§ 7. 
(1) При окръжните и търговските съдилища, съдопроизводството по граждански дела при заседания като първа или втора инстанция се осъществява пред сенат от един председател и двама члена, доколкото други разпоредби не предвиждат нещо различно. 

(2) Когато сенатът на самостоятелния търговски съд или сенатът на окръжния съд за търговски дела, участва в разглеждането на спор като първа инстанция или при апелативни дела относно компетентността на съответния съд в търговски дела, както и на решения на районните съдилища съгласно разпоредбите на § 480 до 500 от Гражданско процесуалния кодекс, мястото на един от членовете в сената се заема от непрофесионален съдия, който е излъчен от търговското съсловие. Във всички останали случаи сената на окръжните и търговските съдилища се заема от професионални съдии. 

§. 8.

(1) Върховните окръжни съдилища при разглеждане на граждански дела имат сенат, който се състои от 3 съдии, един от който е председател, доколкото не е предвидено друго в разпоредбите за вътрешното устройство и процедурите на съответния съд. 

(2) Когато върховните окръжни съдилища се произнасят като въззивна инстанция, срещу подсъдността и правилността на решенията по търговски дела на окръжни и търговски съдилища по реда на § 480 до 500 от гражданския процесуален кодекс, един от членовете на сената се избира измежду търговското съсловие.   

Прехвърляне на изпълнението на административни действия от друг съд

                                §. 36.

(1) Прехвърлянето на административни действия, които един окръжен, търговски или  морски съд съгласно § 32, абзац 1 е следвало да предприеме може да се прехвърли на районен съд от същия окръг, когато това е предвидено в специални законови разпоредби или когато чрез това разглеждането на случая ще бъде улеснено или ще се спести ненужно разходване на средства. 

Когато чрез прехвърлянето се цели извършване на административни действия, които са извън компетенциите на съответния съд, то тогава съдът пред който делото е висящо следва да се обърне за правно съдействие към съдът, в чиято компетентност е да извърши това действие. 

(3) За приемането на доказателство един окръжен или търговски съд може да поиска съдействие от един районен съд, когато приемането на доказателството от сезирания съд среща сериозни препятствия или ще възникнат несъразмерни разходи.  

§ 51. (1) Пред самостоятелните търговски съдилища подлежат на разглеждане случаи, когато предмет на спора е сума или нейният паричен еквивалент в размер превишаващ 10 000 Евро и: 

  1. Спорове от търговски сделки, когато жалбата е подадена срещу търговец или търговско дружество или регистрирано сдружение и сделката по отношение на ответника представлява търговска сделка;
  2. Спорове от професионални сделки на търговски посредници и други лица, които са наети за извършването на подобни сделки, когато тези спорове са между тези лица и техният възложител;
  3. Спорове по правоотношения между търговци и техните прокуристи, търговски пълномощници и търговски помощници, както и при правоотношения между всяко от тези лица и трети лица, които са се ангажирали и са отговорни за дейността на възложителя, както и спорове по правоотношения между трети лица, които поради недостатъци на прокурата или търговското пълномощно носят отговорност, доколкото спорът не е подсъден на занаятчийския съд;
  4. Спорове породени по изпълнението на търговска сделка;
  5. Спорове относно правото на използване на определено търговско наименование, както и спорове свързани с това право;
  6. Спорове между членове на търговско дружество или между членове на управлението на дружеството и ликвидатори на дружеството, между членовете на едно сдружение за извършени търговски сделки от името и за сметка  на всички, както и спорове породени между всички тези лица и трети лица, които са отговорни за определена задача, при всички тези случаи по време на съществуване или след прекратяване на дружественото правоотношение, доколкото случаят не е подсъден на трудовия съд;
  7. други спорове съгласно закона за акциите и закона за дружествата с ограничена отговорност;
  8. спорове по менителнични сделки, породени от искове на менителничните поръчители или обратни искове;

 8a. спорове, по закона отговорността породена от продукти пуснати на пазара;

8b. Спорове  относно публикация в медиите съгласно § 1 от закона за медиите.

(2) Без оглед на предмета на спора, подлежат на разглеждане пред търговските съдилища:

  9. Спорове от правоотношения, свързани със защитата от употребата на изобретения, образци, модели и търговски марки, доколкото няма други законови разпоредби, които дават възможност за защита;
  10. Спорове, породени от нелоялна конкуренция, доколкото спорът не е подсъден на трудовия съд – съгласно закона за авторското право и не попада в обхвата на § 28 до 30 от Закона за защита на потребителя;
 11. Спорове за морски кораби или морски превози, както и за други правоотношения свързани с плаване във вътрешни териториални води, доколкото не попадат в обхвата на действие на параграф 49 Z, алинея 5 до 7 или на други законови текстове, предвиждащи изрично друга компетентност.
  (3) Където не съществува самостоятелен търговски съд, съдопроизводството във всички посочени по-горе случаи се осъществява от сената на районния съд.
§ 52.

  (1) В населени места, където има самостоятелен търговски съд, както и окръжен съд за търговски дела, споровете описани в параграф 51, алинея 1 със стойност не превишаваща 10 000 Евро се разглеждат от окръжния съд за търговски дела.
  (2) В същия обхват до 10 000 Евро са компетентни и специалните окръжни съдилища за търговски дела в други населени места, когато разрешават търговски спорове. 

§. 58.

  (1) Като стойност на правото, което е предмет на спор, при граждански плодове, лихви и ренти или други ползи и престации се взема следната стойност: при безкраен период се взима 20 кратно, при неограничен период или ограничен до края на живота 10 кратно, когато се касае за претенции за подслон или прехрана и за плащане на обезщетение за телесна повреда или смърт на човек, трикратно при уговорен срок за една година, при определен срок се взема стойността на бъдещите постъпления, но не повече от двадесетократния размер, дължим за една година.  

Оспорване на компетентността на граждански или търговски сенат.                                 
§. 61.

  (1) Когато по дело, което се разглежда от сената на районен съд постъпи молба за препращане на делото за разглеждане пред сената на търговския съд от същия съдебен окръг и молбата е получена преди приключване на разглеждането на случая, може с оглед фазата на разглеждане на делото по същество, едновременно с решението за препращане на делото до компетентен съд да разпореди незабавно на мястото на един от членовете на сената да се включи представител на търговското съсловие и разглеждането на делото да се проведе от така променения сенат. 

  (2) Този сенат може да бъде променен, чрез замяна на представителя на търговското съсловие с професионален съдебен служител, когато има достатъчно основания да се смята, че делото не е подсъдно на търговски съд, а на общ граждански съд. 

  (3) Вземането на решение, в този случай /когато делото подлежи на разглеждане от друг сенат/ не се изготвя като специално определение по движението на делото, а се включва като елемент в окончателното решение на делото по същество след разглеждане на спора.  

§. 62.

  (1) Ако в някой от описаните в параграф 61 случаи, вземането на решение за некомпетентност на съда е постановено след края на устните състезания, то председателят на сената, в зависимост от това към какъв сенат е насочено решението – търговски или граждански може да се привлече в сената представител на търговското съсловие или професионален съдебен служител. Ако се повдигне възражение пред сената, пред който делото е било образувано, в резултат на изслушването на двете страни по делото, когато се установи, че делото разгледано от граждански сенат следва да се разглежда от търговски, тогава привлечения представител от търговското съсловие може да разглежда дела, както от граждански, така и на търговски сенат. При дела, които са подсъдни на граждански  сенат, привлечения съдебен служител, които е бил включен като допълващ съдия на мястото на първоначално включения представител на търговското съсловие може да участва в разглеждането на делото и вземане на решение по него. Срещу тези решения не са допустими особените правни средства. 

§. 63.

Разпоредбите на параграф 61 и 62 се прилагат също, когато пред самостоятелен търговски съд е повдигнат спор и е образувано дело и има искане за разглеждане по общия гражански ред, както и когато делото е образувано пред районен съд и е постъпило искане за разглеждане от търговски съд. 

§. 75.

(1) Доколкото нещо друго не е установено по обвързващ начин, общата подсъдност за публични търговски дружества, командитни дружества, акционерни дружества, събирателни дружества, публични фондове и корпорации, църкви, фондации, сдружения в публична полза, сдружения и други образувания различни от физическите лица, които не попадат в действието на разпоредбите на параграф 74 се определят според тяхното седалище.  

Издаване на свидетелства

                               


§. 115.

(2) При амортизиране на менителници, както и на активи, които се аморизират, съгласно разпоредбите на чл. 73 от закона за менителниците компетентен е търговският съд или търговски сенат на районния съд в мястото на плащане. 

§ 120.
(1) Съдилищата от първа инстанция, занимаващи се с търговски дела са материално компетентни за следните действия: 

1. воденето на фирмените книги;
 2. уреждането на задължения съгласно параграф §§ 146 алинея. 2, 147, 157 алиния 2, 166 алинея. 3, 270, алинея. 3до 5, 282, 283 и 338 алинея 3 от Търговския закон;
  3. за уреждането на задължения пред съда съгласно § 225c до 225l от закона за акционерните дружества;
  4. за уреждане на задържения пред съда съгласно закона за защита на околната среда. 

Потвърждение за воденето на търговските книги

§. 120a.
Издаването на удостоверения за законосъобразно водене и състояние на търговските книги се извършва от съответния търговски или районен съд, когато търговските книги се водят в място,  където съответният районен или търговски съд имат седалище. Ако в съответното населено място няма районен или търговски съд, то удостоверението за правилно водене на търговските книги се издава от окръжния съд, в чиято компетентност е воденето на търговските книги. 

